Komisijos direktyva 1999/75/EB
1999 m. liepos 22 d.
iš dalies keičianti Komisijos direktyvą 95/45/EB, nustatančią tam tikrus dažiklių, skirtų naudoti maisto produktuose, grynumo kriterijus,
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1988 m. gruodžio 21 d. Tarybos direktyvą 89/107/EEB dėl valstybių narių įstatymų, reglamentuojančių maisto priedus, kuriuos leidžiama naudoti žmonėms vartoti skirtuose maisto produktuose [1], suderinimo su paskutiniais pakeitimais, padarytais Europos Parlamento ir Tarybos direktyva 94/34/EB [2], ypač atsižvelgdama į jos 3 straipsnio 3 dalies a punktą,
pasikonsultavusi su Moksliniu maisto komitetu,
(1) kadangi 1994 m. birželio 30 d. Europos Parlamento ir Tarybos direktyvoje 94/36/EB dėl maisto produktų dažiklių [3] yra išvardytos medžiagos, kurias galima naudoti kaip dažiklius maisto gaminiuose;
(2) kadangi 1995 m. liepos 26 d. Komisijos direktyvoje 95/45/EB, nustatančioje tam tikrus dažiklių, skirtų naudoti maisto produktuose, grynumo kriterijus [4], yra išdėstyti Direktyvoje 94/36/EB minimų dažiklių grynumo kriterijai;
(3) kadangi, atsižvelgiant į techninę pažangą, būtina iš dalies pakeisti Direktyvoje 95/45/EB nustatytus grynumo kriterijus karotinų mišiniams (E160a (i)); kadangi dėl to reikia priimti šią direktyvą;
(4) kadangi derėtų atsižvelgti į Codex Alimentarius ir Jungtinio FAO/WHO maisto priedų ekspertų komiteto nustatytas dažiklių specifikacijas ir analizės metodus;
(5) kadangi šioje direktyvoje numatytos priemonės atitinka Maisto produktų nuolatinio komiteto nuomonę;
PRIĖMĖ ŠIĄ DIREKTYVĄ:
1 straipsnis
Direktyva 95/45/EB iš dalies keičiama taip:
Priedo B dalies skyrius, susijęs su karotinų mišiniais E 160a (i), pakeičiamas šios direktyvos priedo tekstu.
2 straipsnis
Valstybės narės priima įstatymus ir kitus teisės aktus, kurie, įsigalioję iki 2000m liepos 1d., įgyvendina šią direktyvą. Apie tai jos nedelsdamos praneša Komisijai.
Valstybės narės, priimdamos šias nuostatas, daro jose nuorodą į šią direktyvą arba tokia nuoroda daroma jas oficialiai skelbiant. Nuorodos darymo tvarką nustato valstybės narės.
3 straipsnis
Ši direktyva įsigalioja dvidešimtą dieną po jos paskelbimo Europos Bendrijų oficialiajame leidinyje.
4 straipsnis
1. Ši direktyva skirta valstybėms narėms.
Priimta Briuselyje, 1999 m. liepos 22 d.